cyanic-selkie/wikianc huggingface dataset:
Νηματουργείο Γρηγόριος Τσίτσης Α.Ε.
Το Νηματουργείο Γρηγόριος Τσίτσης Α.Ε. βρισκόταν κτισμένο αμφιθεατρικά, στην άκρη του πλατώματος της πόλης της Έδεσσα ς, αριστερά του ομώνυμου αναψυκτηρίου "Ψηλός Βράχος". Το εργοστάσιο είχε ακμάσει κατά τη διάρκεια του Μεσοπολέμου όπου εξελίχθηκε ως το μεγαλύτερο εργοστάσιο κλωστοϋφαντουργίας στην Ανατολή. Ανέστειλε τη λειτουργία του το 1962 έπειτα από πολλούς λόγους, κυρίως οικονομικούς. Στη συνέχεια το 2002 με απόφαση του Δήμου όλη η μονάδα γκρεμίζεται για εκμετάλλευση του οικοδομικού υλικού και απομένει μόνο η κεντρική πύλη χαμένη στη βλάστηση.
Ίδρυση
Το 1895 ιδρύεται η πρώτη βιομηχανική μονάδα κλωστοϋφαντουργίας στην Έδεσσα (ακολουθούν άλλες 8) με πρωτεργάτη τον Γρηγόριο Τσίτση και άλλους μικρομετόχους. Το αρχικό σχέδιο περιλάμβανε:
Το υφαντήριο, με 50 ιστούς (αργαλειούς). παρήγαγε 2.000 μέτρα χονδρό βαμβακερό ύφασμα την ημέρα και χρησιμοποιούσε νήματα από τα νηματουργεία που έφθαναν τα 550.000 κιλά το χρόνο. Η έλλειψη προσωπικού ήταν η αιτία που το υφαντήριο και το βαφείο σταμάτησαν να λειτουργούν λίγα χρόνια μετά.
Ακμή 1914-1952
Παρόλα αυτά το εργοστάσιο συνέχισε τη λειτουργία του και ο εξοπλισμός του από 4 κλώστριες που είχε αρχικά έφθασε τις 47 το 1914, ενώ οι άτρακτοι που μετέτρεπαν τη δύναμη του νερού σε κίνηση από 1.500 έγιναν 16.500 περίπου.Όλα τα μηχανήματα προέρχονταν από την Αγγλία και ήταν του εμπορικού οίκου Lord Brothers. Το εργοστάσιο αυτό εξελίχθηκε στο μεγαλύτερο νηματουργείο της ανατολής. Το 1912 αρχικά συνενώνεται με το νηματουργείο του Λόγγου και Τουρπάλη της Νάουσας (1974) και σχηματίζεται η εμπορική εταιρία "Γρηγόριος Τσίτσης και Τουρπάλη". Τα κεφάλαια της εταιρείας είναι σοβαρά και η παραγωγή των δυο εργοστασίων ξεπερνούσε το μισό της παραγωγής όλων των άλλων νηματουργείων Έδεσσας, Νάουσας και Βέροιας.
Το πρώτο αυτό υδροκίνητο Νηματουργείο της Ελλάδας, απασχολούσε 350-500 εργάτες που έφθασαν τους 800 την περίοδο της ακμής του.
Παρακμή 1952-1962
Το 1962 έκλεισε και περιήλθε στην ιδιοκτησία της ΕΤΒΑ. Υπήρξαν προσπάθειες επαναλειτουργίας του αλλά λόγου το ότι η μονάδα ήταν υπερβολικά μεγάλη σε εγκαταστάσεις ήταν δύσκολο να αξιοποιηθεί ξανά ολόκληρη, εάν κάποιος κατάφερνε να λειτουργήσει ξανά τη μονάδα θα μπορούσε να εκμεταλλεύεται μόνο το 40 % της. γιατί λόγου του πολέμου και της μακροχρόνιας κατασκευής της ήταν πολύ πιθανό τα επόμενα χρόνια να καταρρεύσει ολοσχερώς. Το κλείσιμο της επιχείρησης αλλά και των άλλων μεγάλων εργοστασίων (Κανναβουργείο, Άνω και Κάτω ΕΣΤΙΑ, Σ.Ε.Φ.Ε.Κ.Ο Α.Ε) ανάγκασαν γύρω στους 3.000 εργάτες να μείνουν στο δρόμο. Πολλοί από αυτούς αναγκάστηκαν να μεταναστεύσουν στη Γερμανία.
Κατεδάφιση του 1978
Στη συνέχεια με απόφαση του Δημοτικού Συμβουλίου το 1978 η μονάδα κατεδαφίζεται γιατί ήταν γνωστό ότι δεν μπορούσε να στεγάσει κάποια υπηρεσία του Δήμου λόγω της στατικότητας του κτηρίου. Από αυτό εκμεταλλεύτηκαν τα μπάζα από την κατεδάφιση για κτήσιμο πολυκατοικιών. Έτσι, από το αξιόλογο αυτό βιομηχανικό συγκρότημα απέμεινε μόνο το οικόπεδο. Ο Δήμος Έδεσσας ενδιαφέρεται πλέον για τη διαμόρφωση πρασίνου στο χώρο αυτό.
Παραπομπές
Κατηγορία:Κτίρια και κατασκευές στην Ελλάδα ανά πόλη
Πουρνάρι Λάρισας
Το Πουρνάρι είναι οικισμός της Θεσσαλίας στην Περιφερειακή Ενότητα Λάρισας.
Γεωγραφικά στοιχεία
Το Πουρνάρι βρίσκεται στους δυτικούς πρόποδες του όρους Όσσα (Κίσσαβος) σε υψόμετρο 140 μέτρα, βορειοδυτικά και δίπλα από το Συκούριο. Απέχει περίπου 22 χλμ. ΒΑ. από την Λάρισα και 11 χλμ. Α.-ΝΑ. από το Μακρυχώρι (έδρα του δήμου). Στην τοποθεσία '' Μαγούλα - Μπουρνάμπασι" έχει εντοπιστεί σημαντικός μυκηναϊκός οικισμός γι' αυτό και έχει οριστεί ως αρχαιολογικός χώρος. Στη βορειοανατολική άκρη του χωριού, στο "Πλατανόρεμα" υπάρχει οργανωμένος χώρος αναψυχής με παγκάκια και κιόσκια για περιπάτους, πικ νικ και βόλτες μέσα στη φύση. Ενοριακός ναός είναι η εκκλησία του Αγίου Βασιλείου ενώ το χωριό διαθέτει και την ποδοσφαιρική ομάδα Αναγέννηση Πορναρίου.
Διοικητικά - πληθυσμιακά στοιχεία
Αναφέρεται επίσημα, μετά την ένωση της Θεσσαλίας, με το παλιό του όνομα από την τουρκοκρατία ως Ιλεντσελού το 1883 στο ΦΕΚ 126Α - 02/04/1883 να προσαρτάται στον τότε δήμο Νέσσωνος. Το 1912 με το ΦΕΚ 262Α - 31/08/1912 διορθώθηκε σε Πουρνάρι και ορίστηκε έδρα της ομώνυμης νεοϊδρυθείσας κοινότητας. Σύμφωνα με το πρόγραμμα Καλλικράτης, αποτελεί την ομώνυμη κοινότητα που υπάγεται στη Δημοτική Ενότητα Νέσσωνος του Δήμου Τεμπών και σύμφωνα με την απογραφή 2011 έχει 502 κατοίκους. Οι απογραφές πραγματικού πληθυσμού (de facto) μετά τον Β' Παγκόσμιο Πόλεμο είναι:
Παραπομπές
Κατηγορία:Χωριά του νομού Λάρισας Κατηγορία:Δήμος Τεμπών
Σερζ Γκνάμπρι
Ο Σερζ Γκνάμπρι (Serge Gnabry, 14 Ιουλίου 1995) είναι Γερμανός ποδοσφαιριστής που αγωνίζεται στην Μπάγερν Μονάχου και στην Εθνική Γερμανίας ως εξτρέμ. Έχει ιβοριανή και γερμανική καταγωγή.
Σε συλλόγους
Η επαγγελματική του καριέρα ξεκίνησε το 2012 από την Άρσεναλ και το 2015 δόθηκε δανεικός στη Γουέστ Μπρόμιτς. Το 2016 μετέβη στην Μπουντεσλίγκα και αγωνίστηκε για έναν χρόνο στη Βέρντερ Βρέμης. Από τον 2017 είναι παίκτης της Μπάγερν Μονάχου και τη σεζόν 2017-2018 παραχωρήθηκε δανεικός στη Χόφενχαϊμ. Με την Μπάγερν έχει κερδίσει ένα πρωτάθλημα (2018-2019) και ένα Κύπελλο Γερμανίας (2018-2019), ενώ αναδείχθηκε ο καλύτερος παίκτης της ομάδας για τη σεζόν 2018-2019.
Στην εθνική ομάδα
Ο Γκνάμπρι έχει αγωνιστεί σε διάφορα επίπεδα στις ομάδες νέων της Εθνικής Γερμανίας. Στους Ολυμπιακούς Αγώνες του 2016 αγωνίστηκε με την Ολυμπιακή ομάδα της Γερμανίας και κατέκτησε το αργυρό μετάλλιο, ενώ ο ίδιος ήταν ο πρώτος σκόρερ της διοργάνωσης μαζί με τον Νιλς Πέτερσεν. Στο Ευρωπαϊκό πρωτάθλημα U21 του 2017 ήταν μέλος της ομάδας που κατέκτησε το τρόπαιο.
Από το 2016 αγωνίζεται στην Εθνική ομάδα των ανδρών. Έκανε το ντεμπούτο του στις 11 Νοεμβρίου 2018 σε έναν αγώνα με το Σαν Μαρίνο για τα προκριματικά του Μουντιάλ 2018, στον οποίο πέτυχε τρία γκολ.
Παραπομπές
Κατηγορία:Γερμανοί ποδοσφαιριστές Κατηγορία:Ποδοσφαιριστές Εθνικής Γερμανίας Κατηγορία:Ποδοσφαιριστές Μπάγερν Μονάχου Κατηγορία:Ποδοσφαιριστές Μπούντεσλιγκα Κατηγορία:Ποδοσφαιριστές Βέρντερ Βρέμης Κατηγορία:Ποδοσφαιριστές Χόφενχαϊμ 1899 Κατηγορία:Ποδοσφαιριστές Άρσεναλ Κατηγορία:Ποδοσφαιριστές Γουέστ Μπρόμιτς Άλμπιον Κατηγορία:Ποδοσφαιριστές Πρέμιερ Λιγκ Κατηγορία:Ποδοσφαιριστές Ρεγκιονάλλιγκα Κατηγορία:Ποδοσφαιριστές Εθνικής Γερμανίας Κ21 Κατηγορία:Ποδοσφαιριστές ολυμπιακής ομάδας Γερμανίας Κατηγορία:Γερμανοί Ολυμπιονίκες Κατηγορία:Ευρωπαίοι αφρικανικής καταγωγής Κατηγορία:Ποδοσφαιριστές στους Θερινούς Ολυμπιακούς Αγώνες 2016 Κατηγορία:Γερμανοί ποδοσφαιριστές στο εξωτερικό Κατηγορία:Ποδοσφαιριστές Ευρωπαϊκού Πρωταθλήματος 2020 Κατηγορία:Ποδοσφαιριστές Παγκοσμίου Κυπέλλου 2022
Μορμπέλλο
Το Μορμπέλλο (ιταλικά: Morbello) είναι ιταλικός δήμος στην Επαρχία της Αλεσσάντρια, στην περιφέρεια του Πεδεμοντίου.
Μορνέζε
Το Μορνέζε (ιταλικά: Mornese) είναι ιταλικός δήμος στην Επαρχία της Αλεσσάντρια, στην περιφέρεια του Πεδεμοντίου.
Παραπομπές
Κατηγορία:Δήμοι της Επαρχίας της Αλεσσάντρια
Ζίγιεμλιε (Μόσταρ)
Το Ζίγιεμλιε (σερβικά κυριλλικά: Зијемље) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μόσταρ, εντός του Καντονιού της Ερζεγοβίνης-Νέρετβα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε πληθυσμό μικρότερο ή ίσο των 10 κατοίκων.
Προ του Πολέμου της Βοσνίας, το χωριό του Ζίγιεμλιε αποτελούσε μέρος του Δήμου του Μόσταρ. Ωστόσο, μετά το πέρας του πολέμου, τμήμα του εδάφους του ενσωματώθηκε στον νεοϊδρυθέντα Δήμο του Ίστοτσνι Μόσταρ, ενώ, ταυτόχρονα, εντάχθηκε στη Σερβική Δημοκρατία της Βοσνίας. Το χωριό κατέστη ως το διοικητικό κέντρο του συγκεκριμένου νεοϊδρυθέντα δήμου.
Εξωτερικοί Σύνδεσμοι
Κατηγορία:Οικισμοί του Μόσταρ Κατηγορία:Οικισμοί του Μόσταρ με σερβική πληθυσμιακή πλειοψηφία
Ζαν Μαρκ Σίσκο
Ο Ζαν Μαρκ Σίσκο (γεννήθηκε στις 29 Ιουνίου 1997) είναι Σλοβένος επαγγελματίας καλαθοσφαιριστής της Μπάγερν Μονάχου του Γερμανικού Πρωταθλήματος και της Ευρωλίγκας. Με ύψος στο 1.90 μέτρων, παίζει στη θέση του πόιντ γκαρντ.
Επαγγελματική σταδιοδρομία
Ο Σίσκο ξεκίνησε την επαγγελματική του σταδιοδρομία με τη σλοβενική δύναμη Ουνιόν Ολίμπια, κάνοντας την πρώτη εμφάνισή του σε ηλικία μόλις 16 ετών.
Κατά τη διάρκεια της περιόδου 2015-16 ήταν μέλος της κροατικής ομάδας Τσιμπόνα Ζάγκρεμπ. Την 1η Νοεμβρίου 2015 έκανε την παρθενική συμμετοχή του στο Αδριατικό Πρωτάθλημα σε έναν αγώνα με την Ιγκοκέα, ολοκληρώνοντας το παιχνίδι με 11 πόντους και 3 ασίστ. Είχε δράση σε 12 αγώνες και είχε 2,9 πόντους και 2 ασίστ μέσο όρο.
Στις 28 Δεκεμβρίου 2019, ο Σίσκο υπέγραψε συμβόλαιο με τη γερμανική ομάδα Μπάγερν Μονάχου.
Διεθνής πορεία
Στις 24 Νοεμβρίου 2017, ο Σίσκο έκανε την πρώτη συμμετοχή του για την εθνική ομάδα της Σλοβενίας στον προκριματικό αγώνα του Παγκοσμίου Κυπέλλου Καλαθοσφαίρισης της FIBA του 2019 με τη Λευκορωσία.
Εξωτερικοί σύνδεσμοι
Κατηγορία:Πόιντ γκαρντ Κατηγορία:Καλαθοσφαιριστές Ολύμπια Λιουμπλιάνας Κατηγορία:Καλαθοσφαιριστές Τσιμπόνα Ζάγκρεμπ Κατηγορία:Καλαθοσφαιριστές Μπάγερν Μονάχου Κατηγορία:Καλαθοσφαιριστές Αδριατικής Λίγκας Κατηγορία:Σελίδες με μη επιθεωρημένες μεταφράσεις
Γεώργιος Μικελλίδης
thumb|right|250px Ο Γεώργιος Μικελλίδης είναι Fellow του Βασιλικού Κολεγίου Ψυχιάτρων του Ηνωμένου Βασιλείου (Royal College of Psychiatrists, London). Είναι κάτοχος του Certificate of Completion of Training (CCT) στη Γενική και Διασυνδετική Ψυχιατρική. Με πιστοποίηση από τα πανεπιστήμια του Harvard και Maastricht στο Transcranial Magnetic Stimulation, όπου και είναι και διδακτορικός ερευνητής PhD στο πανεπιστήμιο του Maastricht.Είναι κάτοχος MD από το Charles University. Στην Κύπρο είναι γνωστός στο κοινό από τις δημόσιες τοποθετήσεις του για διάφορα θέματα .Επίσης έχει εκλεγεί στο διοικητικό συμβούλιο της Ανόρθωση Αμμοχώστου (ποδόσφαιρο)
Καριέρα
Έχει διατελέσει Επίτιμος Κλινικός Λέκτορας για το Queen Mary Medical School (Λονδίνο) (2013-2016)  και είναι επίσης Κλινικός Επίκουρος Καθηγητής της Ιατρικής Σχολής Πανεπιστημίου St George του Λονδίνου / Πανεπιστήμιο Λευκωσίας University of Nicosia. Έχει επίσης διατελέσει Επίτιμος Ερευνητικός Συνεργάτης στο Ινστιτούτο Ψυχιατρικής, Maudsley Hospital, King’s College Hospital του Λονδίνου και Ειδικός Επιστήμονας στο Πανεπιστήμιο Κύπρου (2017-2019).
Είναι γνωστός δημόσια μέσα από τις παρουσιάσεις του στα εθνικά μέσα ενημέρωσης ως ψυχίατρος στην Κύπρο. Είναι ο ιδρυτής και κλινικός διευθυντής του Cyprus rTMS, ενός κέντρου στην Κύπρο που προσφέρει επαναλαμβανόμενες θεραπείες διακρανιακής μαγνητικής διέγερσης και θεραπείες κεταμίνης. Η τρέχουσα ερευνητική του εργασία και το διδακτορικό του αφορούν το θέμα της επαναλαμβανόμενης διακρανιακής μαγνητικής διέγερσης και της θεραπείας με κεταμίνη.
Εγκλήματα και Ψυχική Υγεία
Εκφράζει συχνά την άποψή του για το πώς συνδέεται η ψυχική υγεία με διάφορα εγκλήματα που διαπράττονται στην Κύπρο στην Εθνική Κυπριακή τηλεόραση και εφημερίδες. Συζητά επίσης τις συνέπειες των διαφόρων σεξουαλικών εγκλημάτων που διαπράττονται στην Κύπρο, καθώς και πώς επηρεάζεται η ψυχική υγεία του θύματος από αυτά. Όντας ο πρώτος συγγραφέας στο Community Treatment Orders: International Perspective και το οποίο έχει επίσης συζητηθεί σε ένα podcast με το British Journal of the Royal College of Psychiatrists UK, έχει εξηγήσει περαιτέρω τη χρήση των CTO διεθνώς. Δήλωσε ότι τα CTOs είναι ένα χρήσιμο εργαλείο για ορισμένους σκοπούς, ωστόσο είναι πολύ σημαντικό να χρησιμοποιούνται προσεκτικά. Μιλώντας στο REPORTER τον Οκτώβριο του 2021 σχετικά με το Squid Game και το πώς πρέπει να προστατευτούμε με τα παιδιά, ο Μικελλίδης αναφέρθηκε σε κάποιες σκηνές της σειράς που μπορεί να επηρεάσουν τα παιδιά, αλλά και αυτούς που είναι πιο ευάλωτοι γενικά, καθώς και το τι οι δάσκαλοι και οι γονείς πρέπει να κάνουν όταν παρατηρούν αλλαγή στη συμπεριφορά των ανηλίκων.
COVID-19
Επισημαίνει ότι οι οικονομικές συνέπειες από τα περιοριστικά μέτρα και ότι υπάρχει σύνδεση με διαταραχές ψυχικής υγείας. Έχει εκφράσει την άποψή του για τα περιοριστικά μέτρα που εφαρμόζονται στην Κύπρο σε αρκετές περιπτώσεις. Έχει σχολιάσει το γεγονός ότι ο ΠΟΥ πιστεύει ότι οι συνέπειες στην ψυχική υγεία από την πανδημία θα ήταν χειρότερες από τον Δεύτερο Παγκόσμιο Πόλεμο. Ο COVID-19 έχει φέρει κοινωνικό στίγμα στους ανθρώπους και προτείνονται διαφορετικοί τρόποι διαχείρισης.Έχει φέρει στο προσκήνιο πώς για δεύτερη φορά έχει επηρεαστεί το ελληνικό Πάσχα λόγω του 3ου Lockdown στην Κύπρο, αυτό έχει αρνητικό αντίκτυπο στην ψυχική υγεία. Σε πρόσφατο άρθρο του, ως συν-συγγραφέας, επεσήμανε τη σημασία των μέτρων που πρέπει να ληφθούν προκειμένου να μειωθούν οι πιθανοί κίνδυνοι για τον ηλικιωμένο πληθυσμό στην Κύπρο λόγω της απομόνωσης του COVID-19. Έχει επισημάνει τον αντίκτυπο του COVID-19 στην ψυχική υγεία το καλοκαίρι του 2021.
Ψυχεδελικά
Τονίζει ότι η Ψυχιατρική πρόκειται να μπει σε μια σημαντική αλλαγή πρακτικής καθώς τα ψυχεδελικά εισέρχονται στην Ψυχιατρική στην έρευνα και την κλινική πράξη καθώς παρέχουν χρήσιμα σημαντικά κλινικά αποτελέσματα. Χρησιμοποιεί θεραπεία με Κεταμίνη από το 2019, η οποία λειτουργεί με παρόμοιο τρόπο με τα ψυχεδελικά. Έχει επίσης παρακολουθήσει το course "Psychedelic assisted Psychotherapy" του πανεπιστημίου του Harvard.
Επαναλαμβανόμενη Διακρανιακή Μαγνητική Διέγερση rTMS
Το rTMS είναι μια σημαντική ανακάλυψη στη νευροψυχιατρική ως καινοτόμος θεραπεία. Έχει δημοσιεύσει μια κριτική για το rTMS όπου έδειξε τη σημασία της χρήσης του στην ιατρική πρακτική.
Ευθανασία
Τον Οκτώβριο του 2021 ξεκινούν δημόσιες και κοινοβουλευτικές συζητήσεις σχετικά με τη νομιμοποίηση της ευθανασίας στην Κύπρο, η Ορθόδοξη Εκκλησία είναι ξεκάθαρα αντίθετη, ο Ιατρικός Σύλλογος Κύπρου, ο Σύλλογος Ασθενών Κύπρου, θα εξετάσουν και θα συμμετάσχουν σε αυτές τις συζητήσεις, ο Δρ Μικελλίδης υπογραμμίζει τη σημασία στις δικαστικές διαδικασίες και τους μηχανισμούς ασφαλείας που πρέπει να αποτελούν μέρος αυτής της διαδικασίας.
Μάθηση και Ανάπτυξη
Συμμετείχε σε συναντήσεις του ΠΟΥ για την Άνοια εκπροσωπώντας την Κύπρο (Γενεύη 2017). Είχε δημιουργήσει το Ιατρείο Μνήμης στη Λευκωσία, το οποίο ήταν μέρος των Υπηρεσιών Ψυχικής Υγείας Κύπρου (2017). Ως εκπρόσωπος της Κύπρου στο UEMS (Η Ευρωπαϊκή Ένωση Ειδικών Ιατρών (Union Européenne des Médecins Spécialistes – UEMS) είναι μια μη κυβερνητική οργάνωση που εκπροσωπεί εθνικές ενώσεις ειδικών ιατρών στην Ευρωπαϊκή Ένωση και σε συνδεδεμένες χώρες) αλλά και ως εκπαιδευτικός αναπτύσσοντας διαδικτυακές εκπαιδευτικές ενότητες για το Βασιλικό Κολέγιο Ψυχιάτρων του Ηνωμένου Βασιλείου.
Έρευνα
Έχει ηγηθεί μιας καινοτόμου ερευνητικής μελέτης που συγκρίνει τη θεραπεία κεταμίνης έναντι rTMS στην ανθεκτική στη θεραπεία κατάθλιψη. Μια αναδρομική συγκριτική μελέτη για την αποτελεσματικότητα της κεταμίνης και της επαναλαμβανόμενης διακρανιακής μαγνητικής διέγερσης στην ανθεκτική στη θεραπεία κατάθλιψη.
Παραπομπές
Κατηγορία:Ψυχίατροι
Ονοτόα
Η Ονοτόα είναι μια ατόλλη και διαμέρισμα του Κιριμπάτι. Βρίσκεται στα Νότια Νησιά Γκίλμπερτ στον Ειρηνικό Ωκεανό, 65 χμ βορειοδυτικά από την Ταμάνα, το μικρότερο από τα νησιά Γκίλμπερτ. Έχει έκταση 13,5 τετ.χμ. και πληθυσμό 2.043 άτομα.
Κατηγορία:Νησιά Γκίλμπερτ Ονοτόα
Παναγία Καλαμιώτισσα
Το όνομα Παναγία Καλαμιώτισσα μπορεί να αναφέρεται:
Μορσάσκο
Το Μορσάσκο (ιταλικά: Morsasco) είναι ιταλικός δήμος στην Επαρχία της Αλεσσάντρια, στην περιφέρεια του Πεδεμοντίου.
Παραπομπές
Κατηγορία:Δήμοι της Επαρχίας της Αλεσσάντρια
Σοκολάτα γάλακτος
Η σοκολάτα γάλακτος είναι στερεή ζαχαροπλαστική σοκολάτας που περιέχει κακάο, ζάχαρη και γάλα. Είναι το πιο καταναλωτικό είδος σοκολάτας. Η σοκολάτα αρχικά πωλούνταν και καταναλώνονταν ως ρόφημα στην προκολομβιανή εποχή και κατά την εισαγωγή της στη Δυτική Ευρώπη. Οι σημαντικότεροι παραγωγοί σοκολάτας γάλακτος περιλαμβάνουν τις Ferrero, Hershey, Mondelez, Mars και Nestlé. Μεταξύ τους, ευθύνονται για πάνω από το ήμισυ της σοκολάτας που πωλείται παγκοσμίως. Αν και τα τέσσερα πέμπτα του συνόλου της σοκολάτας γάλακτος πωλούνται στις Ηνωμένες Πολιτείες και την Ευρώπη, όλο και μεγαλύτερες ποσότητες καταναλώνονται στην Κίνα και τη Λατινική Αμερική. Ενώ η γεύση και η υφή ήταν το κλειδί για την επιτυχία της, η σοκολάτα γάλακτος έχει επίσης ιστορικά προωθηθεί ως υγιεινή τροφή, ιδιαίτερα για τα παιδιά. Πρόσφατα στοιχεία έχουν δείξει ότι μπορεί να προσφέρει αντιοξειδωτικά οφέλη για την υγεία.
Η λέξη σοκολάτα έφτασε στην αγγλική γλώσσα (chocolate) περίπου το 1600, αλλά αρχικά περιέγραφε τη μαύρη σοκολάτα. Η πρώτη χρήση του όρου «σοκολάτα γάλακτος» ήταν για ένα ρόφημα που έφτασε στο Λονδίνο από την Τζαμάικα το 1687, αλλά μόνο όταν ο Ελβετός εφευρέτης Ντάνιελ Πέτερ συνδύασε επιτυχώς το κακάο και το συμπυκνωμένο γάλα το 1875 ήταν που εφευρέθηκε η μπάρα σοκολάτας γάλακτος. Η Ελβετία αναπτύχθηκε γρήγορα ως το κέντρο της παραγωγής σοκολάτας γάλακτος, ιδιαίτερα μετά την εξέλιξη της ομοιόμορφης ανάδευσης σοκολάτας από τον Ρόντολφ Λιντ και την έκανε εξαγωγή όλο και περισσότερο σε μια διεθνή αγορά. Η σοκολάτα γάλακτος έγινε κυρίαρχη στις αρχές του 20ου αιώνα μετά την κυκλοφορία των Milka, Cadbury Dairy Milk και Hershey, προκαλώντας μια δραματική αύξηση στην παγκόσμια κατανάλωση κακάο. Ταυτόχρονα, η σοκολάτα γάλακτος συνδυάστηκε με άλλα συστατικά, όπως το μαντολάτο, για να σχηματιστεί μια μεγάλη ποικιλία από μπάρες, όπως η Toblerone το 1908, η Goo Goo Cluster το 1912 και η Kit Kat το 1935. Η παγκόσμια εξάπλωση της σοκολάτας γάλακτος συνεχίστηκε τον επόμενο αιώνα, μαζί με την αυξανόμενη ενοποίηση στην αγορά. Μια πιο πρόσφατη εξέλιξη ήταν η άνοδος της σοκολάτας δίκαιου εμπορίου και βιώσιμης γεωργίας με στόχο την παροχή ηθικών διασφαλίσεων στους πελάτες. Το 2018, η αγορά της σοκολάτας γάλακτος είχε αξία 63,2 δισεκατομμυρίων δολαρίων.
Ιστορία
Ως αποτέλεσμα της αυξανόμενης δημοτικότητας της σοκολάτας, ειδικά μεταξύ της εργατικής και της μεσαίας τάξης, η κατανάλωση κακάο άρχισε να αυξάνεται εξαιρετικά. Η παγκόσμια ζήτηση αυξήθηκε κατά 800% μεταξύ 1880 και 1900. Για να ικανοποιηθούν αυτές οι απαιτήσεις, η παραγωγή κακάο επεκτάθηκε, κυρίως στη Δυτική Αφρική, όπου η ποικιλία Forastero άρχισε να καλλιεργείται μαζικά στις αρχές του 20ου αιώνα. Αν και θεωρείται κατώτερος από την ποικιλία Criollo, ο κόκκος τύπου Forastero είναι πιο κατάλληλος για την παρασκευή σοκολάτας γάλακτος και είναι φθηνότερος στην παραγωγή λόγω των υψηλότερων αποδόσεων του. Οι χώρες της Δυτικής Αφρικής κυριάρχησαν τελικά στην παγκόσμια παραγωγή κακάο. Αντίθετα, το γάλα έγινε το κρίσιμο συστατικό. Σε αντίθεση με το κακάο και τη ζάχαρη, το γάλα χαλάει γρήγορα, επομένως δεν μπορεί να αποθηκευτεί για μεγάλα χρονικά διαστήματα. Αυτό ευνόησε τη δημιουργία μεγάλων εργοστασίων (καθώς και νέων πληθυσμών εργατών) στην ύπαιθρο, όπου είναι άμεσα διαθέσιμα άφθονα αποθέματα φρέσκου γάλακτος. Χαρακτηριστικά παραδείγματα είναι το εργοστάσιο Cailler του Μπρο και το εργοστάσιο Hershey του Ντέρι. μικρογραφία|Από την αρχή της, η σοκολάτα γάλακτος έχει συνδεθεί με το τοπίο των [[Άλπεις|Άλπεων.]] Με τις δεκαετίες, η παραγωγή σοκολάτας γάλακτος εξαπλώθηκε παγκοσμίως και εμφανίστηκαν νέες μάρκες. Το 1910, ο Άρθουρ και ο Τζορτζ Ένσορ δημιούργησαν την πρώτη σοκολάτα γάλακτος στον Καναδά, χρησιμοποιώντας γάλα από αγελάδες Τζέρσεϊ. Ταυτόχρονα, η παραγωγή βελγικής σοκολάτας επεκτάθηκε επίσης γρήγορα. Από τις μικρές αρχές στη δεκαετία του 1870, μέχρι τη δεκαετία του 1920, υπήρχαν ενενήντα σοκολατοποιοί μόνο γύρω από τις Βρυξέλλες. Το 1926, η εταιρεία Meiji έβγαλε τη ράβδο σοκολάτας της, την πρώτη που παράχθηκε στην Ιαπωνία. Η σοκολάτα γάλακτος κυριάρχησε γρήγορα στις πωλήσεις σοκολάτας στις περισσότερες αγορές. Βρήκε μια θέση ακόμη και κατά τη διάρκεια του Β΄ Παγκοσμίου Πολέμου, όταν τα αμερικανικά στρατεύματα μετέφεραν τη στρατιωτική σοκολάτα, με το παρατσούκλι Logan Bars από τον διαχειριστή υλικού Πολ Λόγκαν, ως προμήθεια έκτακτης ανάγκης. Ταυτόχρονα, εμφανίστηκαν νέοι τρόποι παρουσίασης της σοκολάτας, από διαφορετικά σχήματα, όπως τα Cadbury Buttons, μέχρι την αφθονία των ποικιλιών σε κουτί που έγιναν χαρακτηριστικό γνώρισμα της βελγικής σοκολάτας.
Ταυτόχρονα, ο αριθμός των ανεξάρτητων κατασκευαστών μειώθηκε απότομα. Οι πρώτες ενοποιήσεις στον κλάδο ήταν στην Ελβετία, όπου πραγματοποιήθηκε η εξαγορά της Lindt από τη Sprüngli το 1899, και η Nestlé είχε ήδη αναδειχθεί ως η μεγαλύτερη βιομηχανία στη χώρα μέχρι το 1929. Ωστόσο, ο ρυθμός επιταχύνθηκε στο δεύτερο μισό του αιώνα. Κατά τις τρεις τελευταίες δεκαετίες του 20ου αιώνα, υπήρξαν περισσότερες από 200 εξαγορές στον κλάδο. Μέχρι το 2001, πάνω από το ήμισυ της παγκόσμιας αγοράς σοκολάτας κατείχαν 17 εταιρείες. Μέχρι το 2013, οι τέσσερις κορυφαίοι κατασκευαστές, η Mondelez, η Mars, η Nestlé και η Ferrero, αποτελούσαν το 49% των πωλήσεων. Αυτό συνεχίστηκε, όπως για παράδειγμα, το 2015, όταν η Thorntons, η βρετανική σοκολατοποιία που πριν από τέσσερα χρόνια είχε παραγάγει τη μεγαλύτερη σοκολάτα στον κόσμο με βάρος 5.792,50 κιλά, εξαγοράστηκε από τη Ferrero.
Το 2018, η παγκόσμια αγορά σοκολάτας γάλακτος είχε αξία 63,2 δισεκατομμυρίων δολαρίων και αναμένεται να πλησιάσει τα 73 δισεκατομμύρια δολάρια μέχρι το 2024. Η κατανάλωση κυριαρχείται από τις Ηνωμένες Πολιτείες και την Ευρώπη, οι οποίες κατανάλωναν πάνω από το 80% της παγκόσμιας παραγωγής. Ωστόσο, ο νέος αιώνας είδε επέκταση σε διάφορες αγορές. Για παράδειγμα, μεταξύ 2000 και 2013, οι περιοχές που σημείωσαν τη μεγαλύτερη ανάπτυξη ήταν η Μέση Ανατολή και η Αφρική (όπου η λιανική αξία αυξήθηκε κατά 239%), η Λατινική Αμερική (αύξηση 228%). Ακόμη και στην Κίνα και την Ιαπωνία, που παραδοσιακά είναι μέρη με πολύ χαμηλή κατανάλωση γάλακτος, οι πωλήσεις σοκολάτας γάλακτος αυξήθηκαν στις αρχές του 21ου αιώνα. Μεταξύ 1999 και 2003, οι εισαγωγές κινεζικής σοκολάτας αυξήθηκαν από 17,7 εκατομμύρια δολάρια σε 50 εκατομμύρια δολάρια. Μέχρι το 2007, πάνω από το 38% των πωλήσεων σοκολάτας στην Κίνα ήταν σοκολάτα γάλακτος. Μέχρι το 2018, η αξία των πωλήσεων της ιαπωνικής σοκολατοποιίας Meiji πλησίαζε αυτή των κορυφαίων παραγωγών στην Ευρώπη και οι συνολικές πωλήσεις του ομίλου είχαν ξεπεράσει τις συνολικές πωλήσεις όλων των ειδών ζαχαροπλαστικής της Hershey, βάζοντας την αμερικανική εταιρεία εκτός της πρώτης πεντάδας σειρά κατάταξης.
Αν και η μαύρη σοκολάτα ανέκτησε κάποια δημοτικότητα στα τέλη του 20ου αιώνα, η σοκολάτα γάλακτος παραμένει ο πιο προτιμώμενος και καταναλωτικός τύπος σοκολάτας.
Θρεπτική αξία
Ενώ όλη η σοκολάτα γάλακτος περιέχει κακάο, γάλα και ζάχαρη, η αναλογία αυτών των συστατικών διαφέρει από χώρα σε χώρα και επωνυμία, γεγονός που με τη σειρά της επηρεάζει τη θρεπτική αξία της. Η κινητήρια δύναμη για αυτές τις διαφορές είναι η γεύση. Για παράδειγμα, η βελγική σοκολάτα είναι γνωστή για την ήπια γαλακτώδη γεύση της, ενώ ορισμένες ρωσικές μάρκες έχουν έντονη γεύση κακάο. Η γεύση οδηγεί τα συστατικά, αν και αυτά επηρεάζονται επίσης από άλλους παράγοντες, ιδιαίτερα τους οικονομικούς. Για παράδειγμα, το κόστος είναι ο κύριος λόγος για την εισαγωγή υποκατάστατων βουτύρου κακάο όπως η καρύδα και το φοινικέλαιο. Ωστόσο, υπάρχουν και κανονιστικοί λόγοι. Το 1973, για παράδειγμα, η Ευρωπαϊκή Ένωση αποφάσισε ότι η σοκολάτα πρέπει να περιέχει τουλάχιστον 35% ξηρά στερεά κακάο. Πιο πρόσφατα, η Κίνα εισήγαγε επίσης νομοθεσία που απαιτεί η τοπικά παραγόμενη σοκολάτα γάλακτος να περιέχει 25% βούτυρο κακάο.
Όλα αυτά έχουν επιπτώσεις στην ανθρώπινη υγεία. Τον 21ο αιώνα, η σοκολάτα γάλακτος έχασε την αγορά από τη μαύρη σοκολάτα που θεωρείται πιο υγιεινή. Ωστόσο, αυτό δεν συνέβαινε πάντα. Η σοκολάτα γάλακτος έχει παρουσιαστεί ως υγιεινή τροφή από τότε που η Cadburys διαφήμισε για πρώτη φορά τη σοκολάτα γάλακτος του Σλόουν για τις φαρμακευτικές της ιδιότητες τον 19ο αιώνα. Τα οφέλη για την υγεία των παιδιών τονίστηκαν ιδιαίτερα. Για παράδειγμα, τη δεκαετία του 1920, η ράβδος Baby Ruth διαφημιζόταν ως υγιεινή τροφή για παιδιά από τον Άλαν Ρόι Νταφόε, ο οποίος είχε αποκτήσει φήμη για την παράδοση των πεντάδυμων Ντιον. Την ίδια στιγμή, οι διαφημίσεις ανέφεραν ότι οι ράβδοι σοκολάτας συνδύαζαν τόσο μια πηγή βασικής ενέργειας όσο και την «τέλεια ισορροπημένη τροφή» του γάλακτος.
Τα πλεονεκτήματα που ζητήθηκαν ήταν ευρεία. Το βούτυρο κακάο, για παράδειγμα, καθώς κάλυπτε τα δόντια, υποστηρίχθηκε ότι μειώνει την τερηδόνα. Η σοκολάτα ισχυρίστηκαν ότι παράγει ηρεμιστικά αποτελέσματα, μειώνει το στρες και ακόμη προκαλεί ένα παρόμοιο συναίσθημα με το να ερωτεύεσαι. Επιστημονικά στοιχεία υποστήριζαν όλο και περισσότερο τους ισχυρισμούς για τα οφέλη της σοκολάτας στην υγεία. Για παράδειγμα, η μαγνητική τομογραφία έχει δείξει ότι η κατανάλωση σοκολάτας μπορεί να μειώσει τον κίνδυνο καρδιακών παθήσεων. Μια τυπική ράβδος σοκολάτας γάλακτος περιέχει επίσης περίπου 20 χιλιοστόγραμμα καφεΐνη ανά 100 γραμμάρια, το οποίο μπορεί να τονώσει το νευρικό σύστημα και να βοηθήσει το σώμα να ισορροπήσει την εσωτερική του ισορροπία νερού. Ταυτόχρονα, η ποσότητα της καφεΐνης προκαλεί ανησυχία σε ορισμένους υποστηρικτές της υγιεινής ζωής. Η σοκολάτα είναι επίσης πηγή πολυφαινολών που έχουν αντιοξειδωτικές ιδιότητες, οι οποίες μπορεί επίσης να έχουν οφέλη για την υγεία.
Παραγωγή
Η σοκολάτα γάλακτος παρασκευάζεται από κακάο, γάλα και ζάχαρη. Το συστατικό που ορίζει το προϊόν ως σοκολάτα, ο σπόρος κακάο, καλλιεργείται κυρίως στη Νοτιοανατολική Ασία, τη Νότια Αμερική και τη Δυτική Αφρική, ιδιαίτερα την Ακτή Ελεφαντοστού, η οποία προμηθεύει το 40% της συνολικής παγκόσμιας αγοράς κακάο. Μόλις συγκομιστούν οι λοβοί του κακάο, οι σπόροι, γνωστοί ως «φασόλια», αφαιρούνται και ζυμώνονται και στη συνέχεια ξηραίνονται. Στη συνέχεια μεταφέρονται σε μονάδα επεξεργασίας όπου καθαρίζονται και ψήνονται. Στη συνέχεια, οι κόκκοι αλέθονται, συνήθως σε μια διαδικασία δύο σταδίων, πρώτα με κρουστικό μύλο για να υγροποιηθεί το κακάο και στη συνέχεια μύλος με μπίλιες. Η σοκολάτα γάλακτος περιέχει συνήθως πολύ μεγαλύτερη αναλογία βουτύρου κακάο από αυτή που υπάρχει φυσικά στο υγρό κακάο. Σε αντίθεση με τη μαύρη σοκολάτα, ένα μεγάλο μέρος των μη λιπαρών στερεών κακάο πρόκειται να αντικατασταθεί από στερεά γάλακτος. Επομένως, το βούτυρο κακάο πρέπει να παράγεται παράλληλα με διαχωρισμό του υγρού κακάο σε βούτυρο κακάο και σκόνη κακάο.
Σε αυτό το στάδιο, τα δύο άλλα βασικά συστατικά μπαίνουν στη διαδικασία. Το γάλα προστίθεται συχνά σε μορφή σκόνης, καθώς η περίσσεια νερού θα έβλαπτε τις ιδιότητες ροής της υγρής σοκολάτας. Χρησιμοποιείται κανονικά σκόνη γάλακτος με ξηρό σπρέι πλήρους λίπους, αλλά εναλλακτικές λύσεις περιλαμβάνουν άνυδρο πλήρες ή αποβουτυρωμένο γάλα σε σκόνη. Το συμπυκνωμένο γάλα προτιμάται από ορισμένους κατασκευαστές, ιδιαίτερα όπου η παραγωγή γάλακτος είναι εποχιακή. Τα συστατικά του γάλακτος είναι πολύπλοκα και κρίσιμα για την απόδοση των ιδιοτήτων και της γεύσης στη σοκολάτα γάλακτος. Η προέλευση του γάλακτος (τερουάρ) και η συναφής γεωργία έχουν γίνει ένα σημαντικό θέμα μάρκετινγκ. Τα υποκατάστατα γάλακτος, όπως το γάλα ρυζιού, χρησιμοποιούνται επίσης για τη δημιουργία τύπου σοκολάτας γάλακτος χωρίς λακτόζη. Η ζάχαρη, το τελευταίο σημαντικό συστατικό, προστίθεται ταυτόχρονα με τη σκόνη γάλακτος, είτε σε ρολό ραφιναρίσματος είτε σε βούτυρο. Η ζάχαρη είναι ένα διεθνές εμπόρευμα, με την παραγωγή ζαχαροκάλαμου με επικεφαλής τη Βραζιλία, την Ινδία, την Ταϊλάνδη, την Κίνα και την Αυστραλία. Χρησιμοποιείται επίσης ζαχαρότευτλο. Μερικές φορές το γάλα και η ζάχαρη αναμειγνύονται χωριστά πριν προστεθούν στη υγρή μάζα κακάο και στο βούτυρο κακάο. Στη συνέχεια, η υγρή σοκολάτα χύνεται σε καλούπια και διαμορφώνεται σε μπάρες ή οποιοδήποτε άλλο σχήμα.
Ηθικά ζητήματα
Τα ηθικά ζητήματα έχουν συνδεθεί εγγενώς με τη σοκολάτα γενικά από τις πρώτες μέρες. Πολλοί από τους πρώτους σοκολατοποιούς, συμπεριλαμβανομένων των Cadbury, Fry's, Rowntree's και Terry's, ιδρύθηκαν από Κουάκερους που έβλεπαν την ευημερία των εργαζομένων τους ως μέρος της επιχειρηματικής τους ηθικής. Οι εταιρείες ήταν πρωτοπόροι στην κοινωνική πρόνοια, παρέχοντας ένα ασφαλές εργασιακό περιβάλλον, στέγαση υψηλής ποιότητας και άλλα προνόμια στους εργαζομένους, που ήταν πάνω από πολλά από τα βιομηχανικά πρότυπα. Η Cadbury, για παράδειγμα, παρείχε αμειβόμενες διακοπές, ασφάλιση και νυχτερινά σχολεία για εργάτες, καθώς και κατασκεύασε το χωριό Μπόρνβιλ στο Μπέρμιγχαμ του Ηνωμένου Βασιλείου για τους εργαζόμενους. Ωστόσο, οι συνθήκες εργασίας πολλών στην ευρύτερη αλυσίδα εφοδιασμού σοκολάτας παρέμειναν κακές. Η δουλεία και αργότερα η λουλεία χρέους, χρησιμοποιούνταν συχνά στις φυτείες που παρείχαν τη ζάχαρη που χρησιμοποιήθηκε για την παρασκευή σοκολάτας. Ακόμη και μετά την κατάργηση της δουλείας, οι συνθήκες εργασίας σε πολλές φυτείες ήταν ακόμα άσχημες, με τις αναφορές για παιδική εργασία να είναι συχνές και να μην αναφέρονται. Το 1975, η πρώτη από μια σειρά Διεθνών Συμφωνιών για το Κακάο προσπάθησε να θέσει αυτό που ονομάστηκε «δίκαιους όρους εργασίας» και να εξαλείψει την παιδική εργασία.
Η αυξανόμενη ευαισθητοποίηση των καταναλωτών, καθώς και το μεγαλύτερο εταιρικό ενδιαφέρον και το ενδιαφέρον των εργαζομένων, οδήγησαν σε αυξανόμενη εθελοντική δράση για την αντιμετώπιση ζητημάτων ανθρωπίνων δικαιωμάτων. Θεμελιώδης σε αυτό ήταν η άνοδος του δίκαιου εμπορίου και της σοκολάτας με πιστοποίηση βιώσιμης γεωργίας. Αρχικά λανσαρίστηκε από το Ίδρυμα Μαξ Χάβελλαρ στην Ολλανδία το 1988, το κίνημα του δίκαιου εμπορίου επεκτάθηκε στο mainstream τις επόμενες δεκαετίες, με το κακάο να είναι δεύτερο μετά τον καφέ από άποψη πωλήσεων και όγκου μέχρι το 2011. Πολλά από αυτά οδηγούνται από τη χρήση συστατικών δίκαιου εμπορίου από μεγάλες μάρκες. Για παράδειγμα, στη Γερμανία, το μεγάλο σούπερ μάρκετ Lidl άρχισε να προωθεί τη δική του επωνυμία σοκολάτα γάλακτος με τη δική του ετικέτα δίκαιου εμπορίου το 2006. Ομοίως, στο Ηνωμένο Βασίλειο, δύο από τις ράβδους σοκολάτας γάλακτος με τις μεγαλύτερες πωλήσεις, η Cadburys Dairy Milk και το Kit Kat της Nestlé διατέθηκαν στην αγορά με ετικέτα δίκαιου εμπορίου ξεκινώντας το 2009 και το 2010 αντίστοιχα.
Καρική γλώσσα
Η Καρική ήταν η μητρική γλώσσα του λαού της Καρίας. Ανήκει στην Ινδοευρωπαϊκή οικογένεια γλωσσών της Ανατολίας και έχει στενή συγγένεια με την γλώσσα της Λυκίας. Έγινε γνωστή το 1982 με την αποκρυπτογράφηση του καρικού αλφάβητου από τον αιγυπτιολόγο J.D Ray. Ο Ray θεώρησε ότι τα γράμματα στο ελληνόμορφο Καρικό αλφάβητο προφέρονταν τελείως διαφορετικά από αυτά στο Ελληνικό.
Ενδεικτικό κείμενο
šrquq | qtblemś | ybt | snn | orkn | ntro | pjdl Ο Σρκυκ | (υιός) του Κυτβελημιου | προσέφερε | τούτο | το κύπελλο | στον Απόλλωνα | (ως) χάρισμα
Εξωτερικοί σύνδεσμοι
Κατηγορία:Καρία Κατηγορία:Γλώσσες της Ανατολίας Κατηγορία:Αρχαίες γλώσσες Κατηγορία:Εξαφανισμένες γλώσσες της Ασίας
Άγιος Παντελεήμονας Χανδρά Λασιθίου
Ο Άγιος Παντελεήμονας είναι οικισμός της τοπικής κοινότητας Χανδρά, της δημοτικής ενότητας (τέως δήμου) Λεύκης, του δήμου Σητείας, της περιφερειακής ενότητας (τέως νομού) Λασιθίου, στην περιφέρεια Κρήτης, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Σητείας του νομού Λασιθίου, στο γεωγραφικό διαμέρισμα Κρήτης. Στις τελευταίες απογραφές ο οικισμός καταγράφηκε χωρίς κατοίκους.
Γεωγραφία
Ο Άγιος Παντελεήμονας είναι ορεινός οικισμός στο ανατολικό τμήμα του νομού Λασιθίου. Βρίσκεται στο βορειοανατολικό άκρο μικρού οροπεδίου, νότια της Σητείας, σε μέσο σταθμικό υψόμετρο 600. Απέχει 79 χλμ. περίπου Α.ΝΑ. του Αγίου Νικολάου.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 και προσαρτήθηκε στην κοινότητα Χανδρά του νομού Λασιθίου. Καταργήθηκε το 1940 για να επανασυσταθεί το 1961. Με το ΦΕΚ 244Α - 04/12/1997 αποσπάστηκε από την κοινότητα Χανδρά και προσαρτήθηκε στον δήμο Λεύκης. Με το ΦΕΚ 87Α - 07/06/2010 αποσπάστηκε από τον δήμο Λεύκης και προσαρτήθηκε στον δήμο Σητείας.
Πηγές
Κατηγορία:Χωριά του νομού Λασιθίου Κατηγορία:Δήμος Σητείας
Νίκο Κόβατς
Ο Νίκο Κόβατς (Niko Kovač, 15 Οκτωβρίου 1971) είναι Γερμανοκροάτης προπονητής και πρώην ποδοσφαιριστής.
Ο Κόβατς ήταν για πολλά χρόνια ο αρχηγός της Εθνικής Κροατίας μέχρι την απόσυρσή του από το ποδόσφαιρο το 2009. Όντας ένας αμυντικός μέσος γνωστός για τις άριστες ικανότητές του στις διαβιβάσεις και στα τάκλινγκ, ο Κόβατς ήταν, την περίοδο προς το τέλος της καριέρας του, ο μεγαλύτερος σε ηλικία παίκτης της Κροατίας και ο αρχηγός της στο Μουντιάλ 2006 και στο Euro 2008. Επίσης, αγωνίστηκε σε συλλόγους υψηλού βεληνεκούς και διένυσε το μεγαλύτερο μέρος της καριέρας του στην Μπουντεσλίγκα, σε ομάδες όπως η Χέρτα Βερολίνου, η Μπάγερ Λεβερκούζεν, το Αμβούργο και η Μπάγερν Μονάχου.
Προσωπική ζωή
Ο Κόβατς γεννήθηκε στις 15 Οκτωβρίου 1971 στο Βέντινγκ του τότε Δυτικού Βερολίνου από κροατική οικογένεια από το Λίβνο της Βοσνίας και Ερζεγοβίνης. Κατέχει, επίσης, και τη γερμανική υπηκοότητα, και επομένως μπορούσε να εκπροσωπήσει τη Γερμανία, την Κροατία και τη Βοσνία και Ερζεγοβίνη σε διεθνές επίπεδο.
Ενωμένη Προοδευτική Συμμαχία
Η Ενωμένη Προοδευτική Συμμαχία είναι μεγάλη κεντροαριστερή συμμαχία πολιτικών κομμάτων στην Ινδία. Σχηματίστηκε μετά τις Ινδικές γενικές εκλογές του 2004. Το Ινδικό Εθνικό Κογκρέσο ηγείται στη συμμαχία.
Παραπομπές
Κατηγορία:Πολιτικά κόμματα της Ινδίας
Α.Ο. Προοδευτική Τούμπας
Ο Αθλητικός Όμιλος Προοδευτικής Τούμπας είναι ένα αυτοοργανωμένο ελληνικό αθλητικό σωματείο που δραστηριοποιείται στην περιοχή της Τούμπας, στο Νομό Θεσσαλονίκης. Επίσημο έτος ίδρυσής του είναι το 1952 και χρώματα του το μώβ και το μαύρο. Ο σύλλογος διατηρεί τμήματα ποδοσφαιρου καλαθοσφαίρισης, πετοσφαίρισης και επιτραπέζιας αντισφαίρισης.
Ιστορική αναδρομή
Η ιστορία της Προοδευτικής ξεκινάει το 1952 με την ένωση τριών ομάδων της περιοχής της Τούμπας, την ΑΕΚ, τον Αστέρα και την Ελπίδα. Ολόκληρη η ονομασία ήταν ΑΟ Προοδευτικής Άνω Τούμπας και ήταν ο τρίτος σύλλογος της περιοχής της Τούμπας που πήρε μέρος στα πρωταθλήματα της ΕΠΣΜ, μετά την ΜΕΝΤ που είχε ιδρυθεί το 1926 και τον ΑΟ Αετιδέα Τούμπας ο οποίος είχε παίξει για πέντε χρονιές τη δεκαετία του 1930. Τα αρχικά χρώματα της Προοδευτικής ήταν κόκκινα με άσπρα αλλά πολύ γρήγορα θα παίζει με πράσινα και άσπρα αντί των κόκκινων.
Θα πάρει μέρος στα πρωταθλήματα της ΕΠΣΜ το 1953 και την τρίτη χρονιά, το 1955-56 θα κερδίσει αήττητη τον πρώτο της τίτλο της, αυτόν της Γ' Κατηγορίας, και θα ανεβεί στη Β' Κατηγορία της ΕΠΣΜ. Θα αγωνιστεί μία μόνο χρονιά στη Β' κατηγορία, θα υποβιβαστεί αλλά την επόμενη χρονιά με απόφαση της ΕΠΟ θα επανατοποθετηθεί στη Β' Κατηγορία. Η ΕΠΣΜ δεν θα ορίζει τα παιχνίδια της στη Β' αλλά στη Γ' και έτσι εκείνη τη χρονιά η Προοδευτική δεν θα είναι ουσιαστικά σε καμία κατηγορία. Από την επόμενη θα παίξει κανονικά στη Β' Κατηγορία και το 1959-60 θα ανέβει στην Α' Κατηγορία μετά από τον μηδενισμό του ΠΑΟΔ και την κατάληψη της τρίτης θέσης στον τελικό πίνακα της βαθμολογίας. Στην Α' Κατηγορία της ΕΠΣΜ θα αγωνιστεί μέχρι την αναδιάρθρωση του ποδοσφαιρικού από την Χούντα, στο τέλος του 1967, όπου και θα υποβιβαστεί στη Β' Κατηγορία χωρίς να είναι στη ζώνη του υποβιβασμού.
Ο υποβιβασμός και η γενική αναδιάρθρωση των κατηγοριών θα αποβεί καταστροφική για την πορεία της Προοδευτικής η οποία για επτά χρόνια είχε καθιερωθεί στην Α' Κατηγορία. Τη δεκαετία του '70 παρότι θα ανέβει δύο φορές στην Α' κατηγορία (1969-70 πρωταθλήτρια, 1976-77 δευτεραθλήτρια) θα αντέξει μία χρονιά μόνο στην Α' και θα περιμένει μέχρι το 1982-83 όταν θα ξανακερδίσει το πρωτάθλημα της Β' ΕΠΣΜ για να ανεβεί με αξιώσεις στην ανώτερη κατηγορία. Τελικά, η ομάδα της Τούμπας θα καταφέρει να κερδίσει και τον τίτλο της Α' Κατηγορίας το 1987-88 τον οποίο μέχρι τότε δεν είχε κερδίσει, ενώ στα μπαράζ για την άνοδο στη Δ' Εθνικη με τους άλλους δύο νικητές των ομίλων, Οδυσσέα Κορδελιού και Φοίνικα Πολίχνης θα χάσει με 1-2 και θα έρθει ισόπαλη 0-0 αντίστοιχα, θα έρθει τρίτη χωρίς να μπορέσει να ανέβει στα εθνικά πρωταθλήματα.
Στη συνέχεια και μέχρι την αναδιάρθρωση της ΕΠΣΜ το 2000 και την δημιουργία της Α1, η Προοδευτική θα αγωνιστεί κυρίως στην Α' Κατηγορία εκτός δύο χρονιών (το 1993-94 όπου κέρδισε για ακόμα μία φορά το πρωτάθλημα της Β' κατηγορίας και το 1995-96 όπου ήρθε δεύτερη). Σημαντική αγωνιστική χρονιά ήταν και 1997-98, στην οποία μπορεί αρχικά να έχασε τον τίτλο του πρωταθλητή από τους Ακρίτες Συκεών τρείς αγωνιστικές πριν την λήξη του πρωταθλήματος αλλά στη συνέχεια στα μπαράζ για την άνοδο στη Δ' Εθνική θα κερδίσει διαδοχικά τον ΠΑΟΝΕ με 3-0, τον Ατρόμητο Πλαγιαρίου με 2-1, τον Μέγα Αλέξανδρο με 4-2 στα πέναλτι (κ.α. 2-2) και θα φτάσει στον έναν από τους δύο τελικούς των μπαράζ όπου αντιμετώπισε την Α.Ε. Κρήνης σε διπλούς αγώνες στο ουδέτερο γήπεδο των Λύκων στο Καλοχώρι. Η ομάδα της Κρήνης θα κερδίσει με 3-0 στον πρώτο αγώνα, ενώ ο δεύτερος θα έρθει 0-0 και έτσι μέσα σε έντεκα χρόνια η Προοδευτική θα χάσει δύο φορές την ευκαιρία να αγωνιστεί στη Δ' Εθνικη.
Έκρηξη Θεσσαλονίκης
Παράλληλα με την παύση του συλλόγου, άτομα που δραστηριοποιούνταν στον αναρχικό-αντιεξουσιαστικό χώρο της πόλης, αποφάσισαν τη δημιουργία ενός ερασιτεχνικού σωματείου με αντιφασιστικά, αντιιεραρχικά, αντισεξιστικά χαρακτηριστικά.
Οι γραφειοκρατικές δυσκολίες τις οποίες αντιμετώπισαν για την ένταξη της νέας ομάδας στα μητρώα της ΕΠΣΜ, οδήγησαν τη συνέλευση της Έκρηξης Θεσσαλονίκης, όνομα με το οποίο σκόπευαν να πορευτούν, να απορροφήσουν την Προοδευτική Τούμπας ως υπάρχουσας ανενεργής ομάδας. Η Προοδευτική έχοντας ιδρυθεί από παλιούς αριστερούς της Τούμπας δεν ήταν πολύ μακριά από αυτό που ήθελε να δημιουργήσει η Έκρηξη Θεσσαλονίκης και έτσι με συνεννόηση με την τελευταία διοίκηση της ομάδας το σωματείο πέρασε στα χέρια της συνέλευσης της Έκρηξης και έστω ανεπίσημα ο σύλλογος αναφέρεται ως Προοδευτική Έκρηξη Τούμπας. Επίσημα άλλαξαν το σήμα της ομάδας το οποίο είναι ένα αστέρι μέσα από μία μπάλα και τα χρώματα από πράσινα και λευκά σε μωβ και μαύρα. Το μωβ αναφέρεται ως χρώμα του φεμινιστικού κινήματος και είναι έμμεση μομφή στα ποδοσφαιρικά στερεότυπα.
Νεότερη ιστορία
Η Προοδευτική επέστρεψε στη Γ' Κατηγορία την αγωνιστική περίοδο 2009-10, κατακτώντας τον τίτλο του τρίτου ομίλου επιστρέφοντας ουσιαστικά στην ίδια κατηγορία στην οποία ήταν προτού της παύσεως της. Ο πρώτος επίσημος αγώνας της Προοδευτικής Έκρηξης Τούμπας θα δοθεί στο γήπεδο του Αγίου Παύλου στον εκτός έδρας αγώνα με την συντοπίτισσα της, Δόξα Αγίου Φανουρίου στις 29 Σεπτεμβρίου του 2009 στον οποίο η Προοδευτική θα κερδίσει με 2-1. Τελικά ο τίτλος θα κριθεί την τελευταία αγωνιστική σε ένα ακόμα τοπικό ντέρμπυ, με τον Φοίνικα Τούμπας, στα γήπεδα των ΤΕΦΑΑ της Θέρμης στο οποίο η Προοδευτική επικράτησε με 0-3. Έκτοτε η ομάδα της Προοδευτικής θα αγωνίζεται στη μόνιμα στη Β' Κατηγορία της ΕΠΣΜ.
Κύπελλο Ελλάδας
Η Προοδευτική όπως όλες οι ομάδες της εποχής έπαιρναν μέρος στους προκριματικούς αγώνες του Κυπέλλου Ελλάδας με ομάδες της ευρύτερης περιοχής, προτού βρεθούν στους κανονικούς γύρους του κυπέλου. Η ομάδα της Τούμπας θα δώσει τον πρώτο της αγώνα στο Κύπελλο Ελλάδας το Νοέμβρη του 1955 στο γήπεδο του Άρη, στον οποίο θα χάσει με 2-0 από την ομάδα του Μακεδονικού. Τα επόμενα χρόνια θα αγωνιστεί κυρίως με ομάδες της ΕΠΣΜ όπως τον Μελιτέα, τη ΜΕΝΤ, τον Αχιλλέα Τριανδρίας, την Α.Ε. Νεάπολης κτλ. Μία χρονιά θα παίξει με τον Άρη Θεσσαλονίκης, το 1958-59, όταν θα χάσει με 5-0 και μία χρονιά με τον Ηρακλή Θεσσαλονίκης. Ο αγώνας με τον Ηρακλή θα είναι και ο τελευταίος αγώνας που έδωσε για το Κύπελλο Ελλάδας αφού από την επόμενη χρονιά, 1970-71, οι ερασιτεχνικές ομάδες δεν παίρναν μέρος στο Κύπελλο Ελλάδας. Για την ιστορία ο αγώνας με τον Ηρακλή έληξε με 7-0 υπέρ της ομάδας του Γηραιού.
Η καλύτερη πορεία της ομάδας της Προοδευτικής για τον θεσμό του κυπέλλου ήταν την χρονιά 1962-63, στην οποία έφτασαν στον Α' (κανονικό) Γύρο (Φάση των 64) όπου αντιμετώπισε την ομάδα της Βέροιας αφού πρώτα είχε αποκλείσει την ΑΕ Χαριλάου, τον Ατρόμητο Θεσσαλονίκης, τον Μέγα Αλέξανδρο Κιλκίς και τον Αχιλλέα Τριανδρίας. Ο αγώνας θα διεξαχθεί στο γήπεδο της Βέροιας στις 6 Μαρτίου του 1963, στον οποίο η τοπική ομάδα θα κερδίσει την Προοδευτική με 6-3.
Κύπελλο ΕΠΣΜ
Από την αγωνιστική περίοδο 1971-72 όταν πλέον οι ΕΠΣ ανά την Ελλάδα αναλάβαν την δημιουργία και τέλεση των δικών τους τοπικών κυπέλλων, η Προοδευτική όπως και οι υπόλοιποι σύλλογοι της Θεσσαλονίκης άρχισαν να παίρνουν μέρος στο Κύπελλο της ΕΠΣΜ. Ο θεσμός του κυπέλλου δεν αγκαλιάστηκε με ζέση από τους συλλόγους τουλάχιστον μέχρι πριν το τέλος της δεκαετίας του '70. Στην πρώτη της συμμετοχή στο συγκεκριμένο κύπελλο, η Προοδευτική αγωνίστηκε στον Γ' Γύρο αντιμέτωπη με τον ΑΠΟ Νεάπολη, το συγχωνευμένο σύλλογο μεταξύ της ΑΕ Νεάπολης και της Δόξας Νεάπολης προτού απορροφηθούν από τον Μακεδονικό. Ο αγώνας θα γίνει στο γήπεδο του Μακεδονικού στον οποίο η ομάδα της Προοδευτικής θα χάσει με 1-3.
Η καλύτερη πορεία της Προοδευτικής στον θεσμό θα έρθει τη χρονιά 1993-94 και ενώ η ομάδα βρισκόταν στην Β' Κατηγορία. Στο τέλος της χρονιάς η Προοδευτική θα κερδίσει τον τίτλο και θα ανεβεί στην Α' Κατηγορία αλλά μέχρι να τελειώσει το πρωτάθλημα θα έχει φτάσει για πρώτη και τελευταία φορά στην ιστορία της στους 8 του θεσμού έχοντας κερδίσει τον ΑΟ Σταυρούπολης με 2-1, τον Αισχύλο με 0-1, τον Οδυσσέα Κορδελιού που αγωνιζόταν εκείνη τη χρονιά στη Δ' Εθνική με 0-5, τον Μέγα Αλέξανδρο Καλοχωρίου με 0-1, την Αναγέννηση Χαλκηδόνας που ήταν στον ίδιο όμιλο με τον Οδυσσέα Κορδελιού στην Δ' Εθνική, με 2-1 για να φτάσει στα προημιτελικά στα οποία η κλήρωση την έβαλε να παίξει με τον Αγροτικό Αστέρα, μετέπειτα πρωταθλητή του προαναφερόμενου ομίλου της Δ' Εθνικης. Ο αγώνας έγινε στο γήπεδο της Τριανδρίας στον οποίο ο Αστέρας τελικά θα κερδίσει με 1-2 και θα συνεχίσει μέχρι την κατάκτηση του κυπέλλου ενάντια στον ΠΑΟΔ.
Ιστορική αναδρομή
Το τμήμα καλαθοσφαίρισης ανδρών της Προοδευτικής Τούμπας θα ιδρυθεί το 1991 και θα ενταχθεί στα μητρώα και στα πρωταθλήματα της ΕΚΑΣΘ την ίδια χρονιά όπου θα πάρει μέρος σε έναν από τους ομίλους της Ε' Κατηγορία μαζί με τους Αχιλλέα Περαίας, την ΑΕΝ Αγ. Τριάδας, τον Άγιο Νικόλαο Καλαμαριάς, την Αναγέννηση Ρυσίου, τον ΑΟΚ Τέννις και τον Ποσειδώνα Καλαμαριάς μεταξύ άλλων.
Θα συνεχίσει να αγωνίζεται στην Ε' Κατηγορία μέχρι το 1994-95 όταν θα έρθει δεύτερη πίσω από το Π.Κ Πολίχνης και έτσι θα πάρει μέρος στα μπαράζ ανόδου με τίς άλλες δευτεραθλήτριες των ομίλων (Μακεδονικό Γέφυρας, Π.Σ. Ευκαρπίας, ΜΑΣ Άγιο Δημήτριο και Αχιλλέα Περαίας). Τελικά στο μίνι πρωτάθλημα θα έρθει δεύτερη πίσω από τον ΜΑΣ Άγιο Δημήτριο και έτσι θα αγωνιστεί στη Δ' Κατηγορία από την επόμενη χρονιά.
Αναβίωση
Με την επανασύσταση της ομάδας το 2008 και μετά τη δημιουργία του τμήματος της επιτραπέζιας αντισφαίρισης που ακολούθησε το ποδοσφαιρικό τμήμα, το 2015 ήταν η σειρά του τμήματος μπάσκετ να επιστρέψει στα πρωταθλήματα της ΕΚΑΣΘ. Η Προοδευτική θα κερδίσει την άνοδο στην πρώτη της συμμετοχή στον 1ο Όμιλο της Γ2 Κατηγορίας, μέσω των αγώνων μπαράζ. Έκτοτε η ομάδα της Έκρηξης αγωνίζεται στην Γ1 Κατηγορία της ΕΚΑΣΘ παίρνοντας μέρος παράλληλα και στο αντίστοιχο Κύπελλο που διοργανώνει η Ένωση.
Τμήμα επιτραπέζιας αντισφαίρισης
Αρχικά, το 2012, θα πάρει μέρος στα πρωταθλήματα του Π.Ο.Φ.Επ.Α. (Πανελλήνιος 'Ομιλος Φίλων Επιτραπέζιας Αντισφαίρισης), ενώ από το 2014 θα πάρει παράλληλα μέρος και στα πρωταθλήματα της Ε.Φ.Ο.Επ.Α. (Ελληνική Φίλαθλη Ομοσπονδία Επιτραπέζιας Αντισφαίρισης), της επίσημης Ομοσπονδίας του πινγκ-πονγκ.
Το αντίστοιχο τμήμα της Ε.Φ.Ο.Επ.Α. για το 2019-20 θα αγωνιστεί στο Β' Τοπίκο Βορείου Ελλάδος.
Τμήμα πετοσφαίρισης γυναικών
Το τμήμα πετοσφαίρισης γυναικών ήταν το τέταρτο στη σειρά μετά το ποδόσφαιρο, το πινγκ-πονγκ και το μπάσκετ και θα είναι το πρώτο αμιγώς γυναικείο τμήμα (αφού στις ομάδες του πινγκ-πονγκ αγωνιζόταν τόσο άνδρες όσο και γυναίκες στους αγώνες των πρωταθλημάτων). Το 2016 αφού θα δημιουργηθεί η ομάδα, θα ενταχθεί στα μητρώα της Ε.Πε.Σ.Θ. (ΑΜ ΕΟΠΕ 1259) και θα λάβει μέρος στα πρωταθλήματα της, στην 2η Κατηγορία (Όμιλο Δύσης) όπως λεγόταν την αγωνιστική περίοδο 2016-17.
Από το έτος 2019-20 η ΕΠΕΣΘ θα δημιουργήσει και τρίτη κατηγορία (Γ' Τοπική) στα πρωταθλήματα των γυναικών. Η Προοδευτική Τούμπας θα αγωνιστεί σε αυτή την κατηγορία.
Ποδοσφαιρικό τμήμα
(το πρωτάθλημα του 2001-02 και του 2009-10 είναι στην ουσία τρίτης και τέταρτης κατηγορίας αντίστοιχα, λόγω της δημιουργίας της Α1 το 2001)
Disturbed
Οι Disturbed είναι ένα Metal συγκρότημα από το Σικάγο το οποίο σχηματίστηκε το 1996. Αρχικά τα μέλη του ήταν οι David Draiman (φωνητικά), Dan Donegan (κιθάρα), Mike Wengren (ντράμς) και ο Steve “Fuzz” Kmak (μπάσσο). Το 2003 περίπου, ο Fuzz αντικαταστάθηκε από τον John Moyer (μπάσο) για προσωπικούς λόγους αφού πρώτα πήρε την θέση του μπασίστα ο Matt Konopinski για ένα μικρό χρονικό διάστημα. Το συγκρότημα είναι αρκετά σεβαστό στον κόσμο του Hard Rock έχοντας 3 πλατινένια άλμπουμ και πουλώντας πάνω από 10 εκατομμύρια άλμπουμ παγκοσμίως.
Τα άλμπουμ
Believe ονομάζεται το δεύτερο τους άλμπουμ που κυκλοφόρησε δύο χρόνια μετά το ντεμπούτο τους, τον Σεπτέμβριο του 2002. Τραγούδια όπως το “Prayer”, “Liberate”, “Remember” έγιναν singles και πολλοί θαυμαστές εντυπωσιάστηκαν με το άλμπουμ αυτό παρόλο που ήταν λιγότερο “σκοτεινό και επιθετικό” από αυτά μας είχαν συνηθίσει. Το video clip του “Prayer” σταμάτησε να προβάλλεται στους τηλεοπτικούς σταθμούς γιατί υπήρχαν ομοιότητες με τις επιθέσεις του 2001 στην Αμερική. Την περίοδο αυτή, ο David Draiman τραγούδησε το “Forsaken”, γραμμένο από τον Jonathan Davis των Korn, για την ταινία “Queen of the Damned”. Αργότερα το 2003 όταν τελείωσαν με την δεύτερη περιοδεία τους (Music as a Weapon II) αποχώρησε ο “Fuzz” και αντικαταστάθηκε από τον John Moyer.
Ten Thousand Fists
Το 2005 κυκλοφόρησε και το τρίτο τους άλμπουμ “Ten Thousand Fists” που κατά τις προσδοκίες του David Draiman θα ήταν τελείως διαφορετικό από τα προηγούμενα τους, κάτι το οποίο διαψεύσθηκε. Αυτό όμως δεν αποτρέπει το γεγονός να είναι εξίσου καλό με τα υπόλοιπα άλμπουμ τους και με αρκετά τραγούδια να ξεχωρίζουν, όπως είναι το “Just Stop”, “I’m Alive”, Stricken και “Land of Confusion”. Στο τέλος του 2006 ο David Draiman είχε πρόβλημα με το διάφραγμα του που επηρέαζε άμεσα την φωνή του. Μετά από μία επιτυχημένη εγχείρηση συμμετείχε στην περιοδεία Ozzfest μαζί με τους System of a Down, Ozzy Osbourne, Lacuna Coil και άλλους.
Indestructible
Στις 3 Ιουνίου 2008 κυκλοφόρησε το τέταρτο άλμπουμ, το “Indestructible”. Το single “Inside the Fire” κυκλοφόρησε ένα μήνα πριν και γνώρισε μεγάλη επιτυχία. Ο David Draiman δήλωσε ότι το τέταρτό άλμπουμ θα είναι “σκοτεινό” τόσο στους στίχους όσο και στην μουσική. Επίσης παραγωγός του “Indestructible” δεν θα είναι ο ίδιος που ήταν στα προηγούμενα άλμπουμ αλλά θα είναι οι ίδιοι οι Disturbed αφού, όπως λένε, 10 χρόνια στον χώρο της μουσικής έμαθαν τι γίνεται. Εκτός από την κανονική έκδοση κυκλοφόρησε και η ειδική έκδοση του άλμπουμ (Internet Only Limited Edition) με ένα επιπλέον τραγούδι, το Run.
Asylum
Στις 31 Αυγούστου του 2010 κυκλοφόρησε το πέμπτο άλμπουμ τους  Asylum  το οποίο βασίστηκε σε εμπειρίες του David Draiman και έδωσε νέα κατεύθυνση στη καριέρα του συγκροτήματος.Το Asylum επίσης έγινε νούμερο ένα στα Billboard 200, το τέταρτο Νούμερο 1 άλμπουμ για τους Disturbed. Μια περιοδεία έγινε για να υποστηρίξει το άλμπουμ και ονομάστηκε  Asylum Tour που άρχισε στα τέλη Αυγούστου του 2010. Πιο γνωστά τραγούδια από αυτό είναι το Asylum,The Animal,Another Way To Die και Warrior.
Immortalized